2. ΠΡΟΕΔΡΙΚΟΝ ΔΙΑΤΑΓΜΑ της 4/10 Δεκ. 1929 Περί εκδόσεως δικαστικής εφημερίδος «Δελτίον Δικ. Δημ. «του Ταμείου Συντάξεων Νομικών» Έχοντες υπ’ όψει το εδ. 12 του άρθρ. 2 του από 10 Σεπτ. 1929 Νόμ. 4448 «περί Ταμείου Συντάξεων Νομικών», και το άρθρ. 29 του Νόμ. 3713 «περί Συμβουλίου Επικρατείας», απεφασίσαμεν και διατάσσομεν: Άρθρ.1.-Αι ημέραι εκδόσεως και κυκλοφορίας του κατά το εδ. 12 του άρθρ. 3 του Νόμ. 4448 εκδιδομένου υπό του Ταμείου Συντάξεων Νομικών δελτίου, ορίζονται δι’ αποφάσεως του Διοικητικού Συμβουλίου του Ταμείου, υφ’ ου και ορίζεται πάσα άλλη ειδικωτέρα λεπτομέρεια της εκδόσεως, λειτουργίας, καταχωρίσεως και κυκλοφορίας, αυτού. Άρθρ.2.-Υπό του αυτού ως άνω Συμβουλίου ορίζεται και η τιμή κατά φύλλον ως και η ετησία συνδρομή των εις αυτό εγγραφομένων. Άρθρ.3.-«Το Ταμείον Συντάξεως Νομικών δικαιούται να εισπράττη τα εξής εκ των καταχωρίσεων: α)δια περιλήψεις προγραμμάτων πλειστηριασμού δια μεν την πρώτην δημοσίευσιν δραχμάς τέσσαρας κατά στίχον γενικώς, δι’ εκάστην δε των επομένων δευτέραν και τρίτην δραχμάς τρεις μεν κατά στίχον, εφ’ όσον το ποσόν της απαιτήσεως είναι μέχρις 20.000 δραχμών, τέσσαρας δε κατά στίχον, εφ’ όσον το ποσόν της απαιτήσεως είναι ανώτερον των 20.000 δραχμών και δι’ εκάστην δημοσίευσιν. β)Δια καταστατικά Εταιρειών δραχμαί τρεις κατά στίχον δημοσιεύσεως. γ)Δια πάσαν άλλην δημοσίευσιν δραχμαί πέντε κατά στίχον δημοσιεύσεως. Προκειμένου περί καταχωρίσεως εν τω Δελτίω διαφόρων δημοσιευμάτων, εκτός του κυρίου αυτού δικαστικού περιεχομένου (διαφημίσεις, λογιστικαί καταστάσεις Τραπεζών και τα τοιαύτα), τας τιμάς και τα εκ των δημοσιεύσεων τούτων δικαιώματα του Ταμείου, κανονίζει ανεξελέγκτως το Διοικητικόν Συμβούλιον ή ο υπ’ αυτού εξουσιοδοτηθησόμενος Πρόεδρος του Διοικητικού Συμβουλίου». Το άρθρ. 3 ετροποποιήθη ως άνω δια του Π.Δ. της 15/18 Δεκ. 1930. (Αντί της σελ. 61) Σελ. 61(α)  149-43 